ટ્રમ્પે કહ્યું કે, આપણે ભારત અને ચીન જેવા દેશોને એટલા માટે સબસીડી આપી રહ્યા છીએ કારણ કે તેઓ વિકાસશીલની કેટેગરીમાં આવે છે અને હજુ પર્યાપ્ત રીતે વિકસિત નથી. તે માત્ર ગાંડપણ છે. ભારત, ચીન કે પછી બીજા લાભાર્થી, સૌ હકિકતમાં ઝડપથી પ્રગતિ કરી રહ્યા છે. આ દેશ પોતાને વિકાસશીલ કહે છે અને આ કેટેગરીમાં હોવાના કારણે તેઓ સબસીડી મેળવે છે. એટલા માટે આપણે તેમને નાણા આપવા પડે છે. પરંતુ, હવે વધુ નહીં. અમે તેને બંધ કરવા જઈ રહ્યા છીએ, એનાથી વિશેષ કહું કે અમે તેને બંધ કરી ચૂક્યા છીએ. અંતે આપણે પણ વિકાસશીલ છીએ. હું ઈચ્છું છું કે અમેરિકાને પણ આ કેટેગરીમાં રાખવામાં આવે. અમે બાકીના દેશોની વધુ ઝડપથી આગળ વધવા માગીએ છીએ.